open-index/open-wikipedia-markdown huggingface dataset:
Takar

**Takar** iya nya sukat kandang ruang dalam ruang tiga dimensyen. Iya suah dikuantifikasyen ngena chara angka dalam unit tumbuh SI (baka meter kubik enggau liter) tauka bemacham unit imperial tauka unit suah Amerika Serikat (baka gilin, kuart, inchi kubik). Definisyen pemanjai enggau peninggi (kubus) bisi kaul enggau takar. Penyampau kontena diperetika enggau chara rama iya nya kapasiti kontena; i.e., penyampau utai alir (gis tauka chechair) ti ulih dipegai kontena nya, ukai penyampau ruang ti dipindahka kontena nya empu. Nengah metonimi, leka jaku "takar" kadang-kadang dikena madahka pelilih menua ti setipak (chunto, takar beikat).

## Nota


## Kereban sanding
Instagram

**Instagram** nya servis jaring rama ti tau bekunsi video, gambar sereta isi pandak Amerika diempu Meta Platforms. Servis aplikasyen tu ngulihka pengena ngundan niki media ti ulih diedit enggau penapis, diatur ngena tanda hash, sereta ngaul enggau palan nengah tag geografi. Post tau dikunsi ngagai mensia mayuh tauka enggau penitih ti udah diterima. Pengena ulih meda isi pengena bukai nitihka tag enggau endur, meda isi ti benung trend, rindu (''like'') gambar, lalu nitihka pengena bukai nambahka isi sida ngagai feed kediri. Platform media rama ti bepusatka ba imej ti dipejalaika Meta, iya bisi disediaka ba iOS, Android, Windows 10, sereta web. Pengena ulih ngambi gambar lalu ngedit ngena penapis enggau perengka bukai ke bisi dalam, udah nya dikunsi ba platform media rama bukai baka Facebook. Iya nyukung 33 bansa jaku nyengkaum jaku Inggeris, Hindi, Sepanyol, Perancis, Jepun, enggau Korea.

## Nota


## Kereban sanding
Penias

**Penias** (**penias pampi betakar** tauka **pampi spesifik**) nya rasio pampi utai ngagai takar iya. Simbol ti suah dikena ungkup penias iya nya *ρ* (urup mit rho jaku Gerika), taja urup *D* (tauka *d*) ari urup Latin ulih mega dikena: 
 \rho = \frac{m}{V},
ke alai *ρ* nya penias, *m* nya pampi, lalu *V* nya takar. Dalam sekeda kes (chunto iya, ba industri minyak enggau gis Amerika Serikat), penias ditukuka enggau lunggar nyadi pemerat per unit takar, taja tu ari sukut sains enda engkeman kuantiti tu spesifik agi dikumbai pemerat spesifik.

## Kereban sanding
Sistem Unit Antarabansa

**Sistem Unit Antarabansa**, dikelala ba serata dunya enggau pengedut **SI** (ari jaku Peranchis ), nya tukuh moden sistem metrik sereta sistem sukat ti pemayuh dikena ba serata dunya. Tu semina sistem sukat ti ngundan status rasmi dalam nyau semua bengkah menua di serata dunya, dikena dalam bidang sains, teknologi, industri, sereta dalam pengawa dagang besehari-hari. Sistem SI system dikoordinasyen Biro Antarabansa Pemerat enggau Sukat, ti disingkat nyadi BIPM ari jaku .

Sistem SI mungkur sistem koheren unit sukat berengkah ari tujuh unit pelasar, iya nya sikin (simbol: s, unit awak), meter (m, pemanjai), kilogram (kg, pampi), ampere (A, arus elektrik), kelvin (K, pengangat termodinamik), mol (mol,  penyampau utai), enggau candela (cd, intensiti penerang). Sistem tu ulih nampung unit ti koheren ungkup penyampau buat tambah ti nadai sekat. Tu dikumbai unit-unit tumbuh koheren, ti seruran ulih diayanka nyadi asil kali kuasa unit-unit pelasar. Dua puluh dua unit ti dipansutka enggau koheren udah disediaka enggau nama sereta simbol spesyel.
Jaku Kensiu

**Jaku Kensiu** (Kensiw) nya siti jaku pampang Austroasiatik ari pampang mit Jahaik (Asli Utara). Jaku tu dikena urung 300 iku orang di Provinsi Yala di selatan Thailand lalu diriput mega dikena 300 iku orang di Malaysia Barat ba negeri Perak enggau Kedah. Orang ke ngena jaku tu iya nya raban bansa Negrito ke dikelala enggau nama orang Maniq tauka Mani ba Thailand. Di Malaysia, sida dikira dalam gempung Orang Asli.

## Kereban sanding
Sikin

**Sikin** (simbol: **s**) nya unit fizik ditumbuhka ari asil bagi hari keterubah iya ngagai 24 jam, lalu ngagai 60 minit, udah nya nyadi 60 sikin tiap minit, nyadi penyampau iya 24 × 60 × 60 = 86,400 sikin tiap hari. Definisyen kemaya tu enggau formal ari Sistem Unit Antarabansa (SI) nya engkeman agi: Sikin [...] didefinisyen enggau ngambi nilai angka tetap ari frekuensi sesium, Δ*ν*Cs, frekuensi transisyen hiperhalus keadaan tanah ti enda dikachau ari atom sesium 133, nyadi  lebuh dipadah dalam unit Hz, ti sama enggau to s−1.

Reti nya madahka sesikin nya timpuh ti diguna ngambika 9 192 631 770 ari transisyen tu nyadi. Jam atom ngira transisyen tu, enggau penetap 1 sikin dalam 300 juta taun.

Definisyen ke diatu tu diterima dalam taun 1967 lebuh iya nyadi ulih dikena meri definisyen kedua bepelasarka penteba fundamental asal enggau jam sesiums Seraya pengelaju putar Bumi bebida sereta ngelaunka diri mimit, sikin kejuk ditambahka ba selang ti enda tetap ngagai jam sivil. ngambika jam setipak enggau putar Bumi.

Definisyen ti bepelasarka  putar Bumi mengkang dikena sistem Jam Universal 1 (UT1).

## Nota


## Kereban sanding
Jam

**Jam** (simbol: **j**;) nya unit awak ti diberi reti ari sukut sejarah  ari sehari lalu udah nya diberi definisyen engkeman 3,600 sikin (SI). Bisi 60 minites dalam sejam, sereta 24 jam dalam sehari.

## Kereban sanding
Jam (perengka)

**Jam** tauka **kronometer** nya perengka ti nyukat sereta mandangka awak. Jam nya siti ari utai ti digaga mensia pemadu tuai, nangkup guna nyukat selang kandang maya ti pandak agi ari unit asal baka hari, bulan, enggau taun. Perengka ti beoperasyen ba beberapa proses fizikal udah dikena dalam timpuh milenium.

Sekeda perengka ke dulu ari jam moden engka dianggap "jam" ti bepelasarka pejalai dalam alam: Jam mata panas nunjukka jam enggau chara mandangka penuduk bayang ba atas utai ti rata. Bisi mayuh macham timpuh, chunto ti tebilang iya nya jam pasir. Jam ai, begulai enggau jam mata panas, engka perengka ti pemadu tuai dikena nyukat jam. Penyulut ti besai nyadi enggau penemu pengelepas ambang, ti ngasuh jam mekanikal keterubah urung taun 1300 di Eropah ulih nyadi, ti nyimpan jam enggau jam ti berayun baka ruda imbang.

## Kereban sanding
Eupratis

**Eupratis** nya sungai pemadu panjai sereta pemadu penting dalam sejarah ti bepalan ba Asia Barat. Beserimbai enggau Tigris, kededua sungai tu meri reti ngagai Mesopotamia (). Bepun di Turki, Eupratis rarat nengah menua Siria enggau Irak lalu betemu ba Shatt al-Arab di Irak, ke alai sungai tu rarat ngagai Teluk Persia.

Eupratis nya sungai kelima belas pemadu panjai di Asia lalu pemadu panjai di Asia Barat, urung , lalu kandang endur rarat sepemesai  ti mungkur enam bengkah menua.

## Kereban sanding
Awak

**Awak**, tauka **maya** nya pemisi ti nyadi dalam rintai ti tampak enda ulih diputarka ari jeman kelia, nengah jeman diatu, lalu ngagai jemah ila. Timpuh nentu semua tukuh pengawa, umur, enggau ketegal siti-siti pekara ti nyadi, nyadi kuantiti komponen ari mayuh macham ukur ti dikena nusun pekara ti nyadi, dikena manding timpuh pekara ti nyadi (tauka selang entara iya), sereta dikena ngukur tikas ubah kuantiti dalam realiti material tauka dalam peneleba sedar. Awak suah dipadahka nyadi dimensyen keempat, beserimbai enggau ruang tiga dimensyen.

## Kereban sanding
Pison

**Pison** ( *Pīšōn*; Jaku Gerika Koine: Φισών *Phisṓn*) nya siti ari empat sungai (beserimbai enggau Hiddekel (Tigris), Perath (Eupratis) enggau Gihon) ti udah disebut ba dalam Bup Pemungkal dalam Bup Kudus. Dalam genteran tu, bisi sungai ti pansut ari Eden ti mai ai Kebun Eden lalu ari dia ngilah bepati empat. Pison digambarka ngelingi "semua menua Habilah ti bisi mas; batu ti berega (batu bdelium) enggau batu wangi (oniks)."

## Kelala
Enda baka sungai Tigris enggau Eupratis, Pison enda kala ditemu endur enggau terang. Iya disebut enggau pandak begulai enggau Tigris ba Penemu Dalam Sirak (24:25/35), tang sumber tu nadai meri penerang agi pasal endur sungai nya. Pakar Sejarah Judah–Rom Flavius Josephus, dalam pemungkal bup *[[Antiquities of the Jews]]* (kurun ke-1 AD) ngelala Pison enggau Ganges. Rabi jeman tengah ari Peranchis Rashi ngumbai sungai tu Nil.

Bala orang pintar keterubah baka Antoine Augustin Calmet (1672–1757) lalu orang udah nya Ernst Friedrich Karl Rosenmüller (1768–1835), enggau Carl Friedrich Keil (1807–1888), pechaya bunsu sungai [ungkup Eden] nya pelilih mata ai: "Pison enggau Gihon nya pati bukit kelia. Keterubah iya engka Phasis tauka Araxes, lalu kedua iya nya Oxus."

James A. Sauer, ex-kurator Muzium Semitik Harvard, madahka ari sukut geologi enggau sejarah, Pison nunjukka kandang menua ke diatu nyadi Wadi al-Batin, siti salur ti mayuh rangkai ti pun penatai iya berengkah ba Bukit-bukit Hijaz semak Madinah, nyentuk ke timur laut ngagai Kuwait. Enggau bantu gambar satelit, Farouk El-Baz ari Universiti Boston mansik alur rangkai ari Kuwait niki ngagai sistem Wadi al-Batin enggau Wadi al-Rummah bepun semak Medinah di Jibāl al Abyaḑ.  

David Rohl ngelala Pison nya Uizhun, ngengkahka Habilah tunga timur laut Mesopotamia. Uizhun dikelala Sungai Mas ba kandang endur nya. Niki semak enggau gunung beapi strato Sahand, iya bepusin-pusin entara lumbung mas kelia enggau lapis lazuli sebedau rarat ngagai Tasik Kaspia. Pengeraja asal ti baka nya setipak enggau utai ti dikaitka enggau menua Habilah dalam Bup Pemungkal.

Dan'el Kahn ari Universiti Haifa nyadangka nama Pison engka datai ari leka jaku Ejip pA-Shen, ti mai reti tasik. Kar Dunya Babilonia ngelala tasik nya "sungai pait".


File:Qasr libya 1 02d pishon.jpg|Mosaik ti ngarika Pison ari Gerija Theodorias (Qasr Libya)  539 AD
File:Opere di Filippo Biagioli Libri d'Oro Ebraici, dedicato al fiume Piscion.jpg|alt=Jewish Golden Books by Filippo Biagioli, dedicated to the river Pison (Piscion or Pishon)|Bup Mas Judah ari artis moden Filippo Biagioli, diungkupka ngagai sungai Pison


## Kereban sanding
Bup Pemungkal

**Bup Pemungkal** (dalam Jaku Gerika ; ; ) nya bup keterubah dalam Bup Kudus Hebrew sereta Sempekat Lama Kristian. Nama dalam jaku Hebrew iya sama enggau leka jaku keterubah iya,  ('ba pun iya kelia'). Bup Pemungkal madahka jerita pengaga dunya, sejarah keterubah mensia, sereta asal orang Judah. Dalam Pengarap Judah, pemesai reti teologi dalam bup Pemungkal bepalan ba sempekat ti ngaul Allah Taala enggau nembiak Iya ti dipilih Iya sereta bansa nya ngagai Menua ti Udah Disemaya.

Bup Pemungkal nyadi bagi ari Torah tauka Pentateuk, lima bup keterubah dalam Bup Kudus. Jerita lama madahka Moses nyadi pengarang Torah. Taja pia, bisi penemu bala pakar madahka Bup Pemungkal ditulis beberapa abad udah nya, pengudah penangkap Babilon, engka ba kurun kelima S.K. Bepelasarka interpretasyen saintifik ari bukti arkeologi, genetik, enggau linguistik, bala pakar bup kudus arus perdana ngumbai bup Pemungkal nya keterubah iya mitologi ukai sejarah.

Bup tu dibagi ngagai dua sitak, sejarah asal pengaga dunya (bab 1–11) enggau sejarah tiris (bab 12–50). Sejarah asal pengaga dunya madahka konsep pengarah pasal tukuh petara enggau kaul mensia enggau pengaga iya: Allah Taala ngaga dunya ti manah sereta patut ke mensia, tang lebuh mensia ngerusak iya ngena dosa, Allah Taala mutuska deka ngerusak utai ti ditempa Iya, semina ngelepaska Noah ti lurus enggau sida sebilik ngambika ulih nempa baru kaul entara mensia enggau Allah Taala.

Sejarah tiris (bab 12–50) madahka sejarah asal bansa Israel, bansa ti dipilih Tuhan. Nengah perintah Tuhan, tiris Noah iya nya Abraham belelang ari endur ada iya (diterang enggau Ur Chaldea lalu ti ngelala iya enggau Ur Sumeria nya tentatif dalam pakar moden) ngagai tanah ti diberi Tuhan iya nya Kanaan, ke alai iya nyadi orang kampar, pia mega anak iya Isak enggau uchu iya Jakop. Nama Jakop diubah ngagai "Israel", lalu nengah anak iya Josep, anak-anak Israel nurun ngagai Ejip, kesemua 70 orang dalam sebilik sida, lalu Petara besemaya deka meri sida pemesai jemah ila. Pemungkal tembu lebuh Israel di menua Ejip, sedia ke penatai Moses enggau Pemansut. Naratif tu dipeda enggau siri sempekat enggau Allah Taala, beturut-turut sempit dalam skop ari semua bansa (sempekat enggau Noah) ngagai kaul ti spesyel enggau siti bansa aja (Abraham enggau peturun iya nengah Isak enggau Jakop).

## Kereban sanding
Kebun Eden

Dalam mitologi Abrahamik, **Kebun Eden** (; ; ) tauka **Kebun Allah Taala** ( and ), dikumbai mega **Serega Bumi**, nya serega dalam Bup Kudus ti udah dijerita dalam Pemungkal 2–3 sereta Esekiel 28 enggau 31.

Endur Eden diterangka dalam Bup Pemungkal nyadi bunsu ungkup empat pati. Bemacham langgur penemu udah diberi ungkup endur iya: ba ulu Teluk Persia, ba selatan Mesopotamia ke alai sungai Tigris enggau Eupratis mansa tasik; sereta ba Armenia. Sekeda ke bukai meri teori Eden iya nya seluruh Sabit Subur tauka pelilih menua ti besai amat di Mesopotamia, ke alai orang asal iya agi bisi ba mengeri baka Telesar.

Baka jerita bah Bup Pemungkal, jerita pengaga Bup Pemungkal sereta jerita Menara Babel, jerita Eden ngelansa mitos Mesopotamia pasal siku raja, nyadi mensia primordial, ti diengkah ba kebun ilahi ngambika nyaga pun kayu pengidup. Bala pakar beratika cherita Eden nunjukka utai ti sebaka enggau sekeda aspek Rumah Sembiang Solomon enggau Jerusalem, ti nunjukka iya nyadi endur ti kudus. Sebut pasal Eden mega bisi ba alai bukai dalam Bup Kudus iya nya dalam Pemungkal 13:10, dalam Isaiah 51:3, Esekiel 36:35, enggau Joel 2:3; Sekariah 14 enggau Esekiel 47 ngena gambar serega enggau nadai meri nama Eden.

Nama tu datai ari leka jaku Akkadia , ari leka jaku Sumeria  ti mai reti , bekaul rat enggau leka jaku akar jaku Aram ti mai reti . Siti agi penerang ngaitka nama nya enggau leka jaku Hebrew ke mai reti 'pengaga'; lalu dalam jaku Latin Vulgat ditulis  dalam Genesis 2:8, sereta ba Bup Kudus Douay–Rheims, udah nya, bisi leka jaku "Lalu Tuhan Allah Taala udah nanam serega ti ngerinduka ati".

## Kereban sanding
Tigris

**Tigris** nya pati timur ungkup dua sungai ke meri reti ngagai Mesopotamia, ke bukai iya nya Eupratis. Sungai tu rarat selatan ari bukit-bukit di Tanah Tinggi Armenian nengah Padang Pasir Siria enggau Padang Pasir Arab, sebedau betemu enggau Eupratis lalu rarat ngagai Teluk Persia.

Tigris mansa mengeri besejarah baka Mosul, Tikrit, Samara enggau Baghdad. Tu mega nyadi palan arkeologi sereta komunit pengarap kelia, nyengkaum bansa Manda, ke ngena sungai tu ungkup baptisa. Ba jeman kelia Tigris terenak Empayar Asiria.

Diatu Tigris napi ancaman moden ari geopolitik ti enda entap, projek tekat ai, pengawa ngatur ai ti enda manah enggau ubah gaya hari, ti ngujungka pengirau ati pasal pemanah iya. Pengawa nyaga sereta ngetanka legasi sungai nya benung dipejalai, enggau bala arkeolog enggau aktivis menua nya gawa nyaga iya jemah ila.

## Kereban sanding
Gihon

**Gihon** nya nama sungai kedua disebut dalam bab kedua Bup Pemungkal dalam Bup Kudus. Gihon disebut nyadi empat sungai (beserimbai enggau Tigris, Eupratis, enggau Pison) pansut ari Eden, bepati ari siti sungai pengudah mai ai ngagai Kebun Eden (Pemungkal 2:10–14).

## Tinjau
Nama (Hebrew *Gīḥōn* גיחון) tau diinterpretasyenka enggau "ngilah pansut".

Bup Pemungkal nerangka Gihon nya "ngelingi serata tanah Kus", nama ti bekaul enggau Aethiopia ba endur bukai dalam Bup Kudus. Ketegal tu bansa Etiopia udah ngelala Gihon (*Giyon*) enggau Sungai Abay (Nil Biru), ke ngelingi perintah lama Gojjam. 

Ari sukut geografi, tu engka ngasuh kitai saru, laban dua iti sungai bukai ke dipadah pansut ari Eden, iya nya Tigris enggau Eupratis, bisi ba Mesopotamia. Taja pia, siku pakar sejarah bansa Judah ba kurun keterubah Josephus ngaitka sungai Gihon enggau Sungai Nil, ke alai Sungai Nil Burak enggau Sungai Biru begempung. Dalam Kar Fra Mauro Itali (Venetia) ari taun 1459, Sungai Nile dikumbai *Gion*, ngayangka dawa tu. Pakar Edward Ullendorff udah mega mantaika penemu nyukung pengawa ngelala tu.
 

Kurun kesemilan belas, moden, enggau bala pakar jaku Arab udah nguji ngelala "menua Kus" enggau Kus Hindu, lalu Gihon enggau Amu Darya (Jihon/Jayhon ari teks Islam). Amu Darya dikelala ba penulis Islam jeman tengah enggau nama Jayhun tauka Ceyhun dalam jaku Turki. Tu tumbuh ari leka jaku Jihon, tauka Zhihon baka dikelala bansa Parsi. Siti jurnal taun 1929 mega madahka Gihon nya sungai Oxus (sungai Amu Darya).

Juris Zarins ngelala Gihon enggau Sungai Karun di Iran lalu Menua Kus enggau menua bansa Kass, ti mungkur kandang menua Mesopotamia ti suah ampuh bah ketegal sungai Tigris enggau Eupratis. Sungai Karun mansutka ai ngagai kandang endur ti sama ba ulu Teluk Parsi enggau Tigris, Eupratis, enggau Wadi al-Batin (diperambu nyadika identiti Pison, sungai keempat Eden). Penemu tu sebagi ari iya diiri enggau Herodotus, ti ngumbai bisi Etiopia Afrika enggau Etiopia Asia.

Sefer haYashar, midrash Hebrew jeman tengah, madahka ba jeman Enos, uchu Adam, sungai Gihon kena bah ti balat ketegal penyai mensia.

## Peda mega
* Jaihan
* al-Qurnah
* Pison

## Kereban sanding
Entigis

**Entigis** nya rampa menua bebukit ke alai bisi bunsu sungai. Sungai tauka batang ai ti endur siti tauka mayuh pati sungai tauka batang ai bisi mayuh entigis, tu semua ulu ai pati-pati iya. Tiap-tiap entigis nya siti ari pun penatai sungai tauka batang ai, laban nya endur ai sungai ari mua bumi ari ai ujan, ai chair, tauka mata ai berengkah begempuru nyadi arus ti lebih besai sereta konsisten ti nyadi anak sungai tauka batang ai ti keterubah iya. Pati ti ngembuan alur ti pemadu panjai ari semua pati ngagai sungai tauka batang ai, pemanjai ti baka nya disukat ari ulu pati nya ngagai mulut iya endur iya mansutka ai ngagai sungai tauka batang ai, nya meh batang sungai tauka batang ai ti dikerandauka nya.
Hemisfer Utara

**Hemisfer Utara** nya bagi setengah Bumi ti bepalan utara ari ekuator. Ungkup planet bukai dalam Sistem Solar, utara didefinisyenka nyadi dalam sama hemisfer langit relatif ngagai bidang ti enda berubah Sistem Solar nyadi Pol Utara Bumi.

Ketegal siuk aksis Bumi sepemayuh 23.439281°, bisi variasyen bemusin ba pengelama siang enggau malam. Bisi mega variasyen bemusin ba tikas pengangat, ti tinggal ari variasyen siang enggau malam. Sechara konvensional, musin chelap ba Hemisfer Utara diambi nyadi timpuh ari solstis Disember (biasa iya 21 Disember UTC) ngagai ekuinoks Mac (biasa iya 20 Mac UTC), seraya musin angat diambi nyadi timpuh ari solstis Jun nyentuk ngagai ekuinoks September (biasa iya kena 23 September UTC). Haribulan nya bebida ninting taun ketegal bida entara taun kalendar enggau taun astronomi. Dalam Hemisfera Utara, arus tasik ulih ngubah gaya hari ti ngeruga mayuh faktor dalam tebing tasik utara. 

Mua bumi hemisfer Utara ngundan 60.7% ai, enti dibanding enggau 80.9% ai dalam kes Hemisfer Selatan, lalu iya mega ngundan 67.3% ari tanah di Bumi. Benua Amerika Utara enggau tanah besau Eurasia bepalan sepenuh iya ba Hemisfer Utara, begulai enggau kira-kira dua pertiga ari Afrika enggau sebagi mit ari Amerika Selatan.

## Kereban sanding
31 Januari

**31 Januari** nya hari ke-31 taun kalendar dalam Kalenda Gregorius; 334 hari agi nyentuk pengujung taun (335 dalam taun kejuk).

## Pengada
* 1981 - Justin Timberlake, penanyi dan pelakun Amerika Serikat

## Hari besai
*Hari Pengerami Kristian:
**Domitius (Domice) ari Amiens
**Francis Xavier Bianchi
**Geminianus
**John Bosco
**Julius ari Novara
**Diberekat Ludovica
**Máedóc (Mogue, Aiden)
**Marcella ari Marseille
**Marcella ari Rom
**Samuel Shoemaker (Gereja Episkopal (AS))
**Tysul
**Ulphia
**Wilgils
**31 Januari (liturgi Ortodoks Timur)
*Amartithi (Meherabad, India, penitih Meher Baba)
*Hari Meredeka (Nauru), ngerami meredeka ari Australia ba taun 1968.
*Hari Nembiak Jalai (Austria)
2 Januari

**2 Januari** nya hari kedua taun kalenda dalam Kalenda Gregorius; 363 hari agi nyentuk pengujung taun (364 dalam taun kejuk).

## Hari besai
*Hari Tiris (Haiti)
*Hari Berchtold (Switzerland)
*Hari pengerami Kristian:
**Basil ti Besai (Gerija Katolik enggau Gerija England)
**Gregory ari Nazianzus (Gerija Katolik)
**John ti Manah
**Macarius ari Alexandria
**Diberekat Marie Anne Blondin
**Seraphim ari Sarov (Gerija Ortodoks Timur)
**Theodore aru Marseille
**Vedanayagam Samuel Azariah (Gerija Episkopal)
**2 Januari (liturgi Ortodoks Timur)
* Hari pengudah Hari Taun Baru (New Zealand) 
*Kaapse Klopse (Cape Town, Afrika Selatan)
*Hari keterubah Karinval Burak enggau Chelum, diintu nyentuk ke 7 Januari (Kolombia)
*Hari kesemilan Dua Belas Hari Krismas (Kristian Barat)
* Kemisi bank (Skotland)

## Kereban sanding
Kalenda Islam

**Kalenda Hijrah** (), tau mega dikelala enggau nama **kalenda Islam**, nya kalenda bulan ti ngundan 12 bulan setaun 354 tauka 355 hari. Iya dikena nentuka hari besai Islam enggau pengawa pengarap sechara engkeman, baka pengawa bepasa sereta musin Haji ninting taun. Ba nyau deka semua menua ke tebal pengarap Islam, kalenda sivil nya kalenda Gregorius, lalu nama bulan ti diambi ari jaku Siriak dikena dalam kandang menua Levan enggau Mesopotamia (Irak, Siria, Jordan, Lebanon enggau Palestin), tang ngena kalenda Hijrah ungkup kalenda pengarap.

Kalenda tu ngira era Hijrah, ke alai maya pemungkal ditumbuhka nyadi Taun Baru Islam be taun 622 AD. Lebuh taun nya, Muhammad enggau pengikut iya mindah ari Mekah ngagai Medinah lalu numbuhka komuniti Islam keterubah (*[[ummah]]*), penyadi ti dikerami enggau nama Hijrah. Di menua Barat, hari bulan dalam era tu suah ditulis **AH** (). Di menua Islam, tu kekadang ditulis **H** ari tukuh jaku Arab iya (, disingkat nyadi ).

## Nota


## Kereban sanding
Februari

**Februari** nya bulan kedua dalam taun dalam kalenda Julius enggau Gregorius. Bulan tu ngundan 28 hari dalam tuan biasa lalu bisi 29 hari dalam taun kejuk, seraya hari ke-29 dikumbai *hari kejuk*. Februari tu bulan ketiga enggau kepenudi musin chelap meteorologi di Hemisfer Utara. Di Hemisfer Selatan, Februari tu bulan ketiga enggau kepenudi musin angat meteorologi. February nangkanka bulan keterubah dalam taun, Januari, lalu ditangkanka bulan ketiga dalam taun, iya nya bulan Mac.
1 Februari

**1 Februari** nya hari ke-32 dalam taun di kalenda Gregorius; 333 hari agi nyentuk ke pengujung taun (334 dalam taun kejuk).

## Hari besai
* Hari Pengapus Pengawa Ngulun (Mauritius)
* Hari Soldadu Langit (Nikaragua)
* Hari pengerami Kristian:
** Diberekat Candelaria ari San José
** Brigid ari Ireland (Hari Sante Brigid)
** Verdiana
** 1 Februari (liturgi Ortodoks Timur)
* Hari pemadu tumu ke alai Hari Konstitusyen tau belabuh, seraya 7 Februari nya pemadu laun; diintu kena Hari Satu keterubah dalam bulan Februari. (Mexico)
* Hari Kandang Menua Federal (Kuala Lumpur, Labuan enggau Putrajaya, Malaysia)
* Hari Penumbuh (Penumbuh Ryukyu, diintu di Prefektur Okinawa)
* Hari Bujang Berani (Rwanda)
* Hari Sante Brigid/Imbolc (Ireland, Skotland, Pulau Man, enggau sekeda raban Neopagan dalam Hemisfer Utara)
* Hari Pengingat Republik (Hungari)
* Hari Pengelepas Nasional (Amerika Serikat)
* Pun Bulan Sejarah Orang Kulit Chelum (Amerika Serikat enggau Kanada)
* Hari Hijab Sedunya

## Kereban sanding
27 Januari

**27 Januari** nya hari ke-27 taun kalendar dalam Kalenda Gregorius; 338 hari agi nyentuk pengujung taun (339 dalam taun kejuk).

## Pengada
* 1756 - Wolfgang Amadeus Mozart, penengkebang lagu enggau pemain piano Austria.
* 1944 - Tan Sri Datuk Amar Adenan Satem, Kepala Menteri Sarawak ke-5.

## Pemati
* 1970 - Marietta Blau, pakar fizik Austria
* 2008 - Suharto, Presiden Indonesia ke-2

## Hari besai
*Hari Pengerami Kristian:
**Angela Merici
**Diberekat Paul Joseph Nardini
**Devota (Monajo)
**Enrique de Ossó y Cercelló
**John Chrysostom (salin relik) (Anglika, Lutheran, Ortodoks Timur)
**Sava (Serbia)
**January 27 (liturgi Ortodoks timur)
*Hari pengangkat empang Leningrad (Rusia)
*Pengerami bekaul Pengelepas orang ke ditan dalam Auschwitz:
**Hari Pengingat Holokus (UK)
**Hari Peningat Holokus Antarabansa
**Hari Pengingat (Itali)
**Pengintu Hari Pengingat Holokus ke bukai

## Kereban sanding
Kelbar

**Kelbar** tauka **tunjing kijang** tu tuas ti digaga ari batang besi ti bisi ujung ti begelung sereta rata nyadika kereban ti nyerara tauka dikena meri pengelebih mekanikal lebuh ngangkat.
Betutu

**Betutu** (***Oxyeleotris marmorata***) nya bansa ikan ke dalam sebilik Butidae asal ari Sungai Mekong enggau Chao Praya, pia mega sungai enggau tubuh ai di menua-menua bukai baka Kemboja (ke alai iya dikumbai ត្រីដំរី "TreiDamrei"),  Thailand (ke alai iya dikumbai ปลาบู่), Malaysia, Singapura (ke alai iya dikumbai "Soon Hock"), Indochina, Filipina, enggau Indonesia.
Tu entara ikan gobioid ti pemadu besai, nyapai pemanjai , taja mayuh ari sida enda manggai .

Spesies tu ikan ti beguna ba ekonomi, digiga dalam pengawa berikan komersial enggau diternak. Iya mega ulih ditemu ba dagang akuarium. Iya balat dikerinduka komuniti China ketegal tekstur iya ti alus sereta isi iya ti bechura putih ti nyamai, lalu dipelabaka ngembuan pengelebih pengerai. Dikumbai, pemadu manah diempa pengudah bebuntas tauka beranak. Di Malaysia, komersialisasyen bansa ikan tu bedau mayuh ditetapka. Peminta mayuh bepanggai ba populasyen jelu siga, lalu enggau nya ngulihka rega ti tinggi ba makit. Di Thailand, spesis tu udah disebut dalam cherita rayat Thailand Tengah  ("ปลาบู่ทอง"; gobi mas) ti tebilang, and was taken to create a television series and movies several times. Cherita tu sebaka enggau Cinderella.

## Kereban sanding
Biawan

**Biawan** nya ikan ai tabar besaiz sedang nyengkaum sebilik ikan **Helostomatidae**. Ikan tu asal ari Tanah Besai Asia Tenggara, Sunda Besai sereta pulau-pulau mit ngelingi sida, tang mega dikelala ba luar kandang menua asal sida. Sida dianggap ikan pemakai lalu kekadang ditupi.

## Kereban sanding
Beruta

**Beruta** nya raban semilan spesis burung dalam genus ***Numenius***, ditanda enggau bil sida ti panjai, ramping, begelung ke baruh sereta bulu bechura burak bebintik-bintik.

## Kereban sanding

## Bacha ke silik agi
* (originally published in 1954)
*
Metallica

**Metallica** nya raban heavy metal Amerika. Raban tu udah ditumbuhka di Los Angeles ba taun 1981 ulih vokalia/pemain gitar James Hetfield sereta pemain dram Lars Ulrich, sereta udah bepalan di San Francisco sepemanjai tebal pengawa sida. Gaya muzik tempo jampat, instrumental sereta agresif raban tu nyadika siti ari raban "empat besai" penumbuh thrash metal, beserimbai enggau Megadeth, Anthrax enggau Slayer. Baris kemaya tu Metallica nyengkaum kaban penumbuh sereta penulis lagu terubah Hetfield enggau Ulrich, tuai pemain gitar ke lama gawa Kirk Hammett enggau pemain bass Robert Trujillo. Pemain gitar Dave Mustaine, ke numbuhka Megadeth pengudah dibuai pengawa ari Metallica, sereta pemain bass Ron McGovney, Cliff Burton enggau Jason Newsted nya kaban raban tu ke suba.

## Kereban sanding
Kirk Hammett

**Kirk Lee Hammett** (ada 18 November 1962) nya pemuzik Amerika. Hammett udah nyadi tuai pemain gitar raban heavy metal Metallica kenyau taun 1983; sebedau seretai Metallica, iya sama numbuhka raban thrash metal Exodus ba taun 1979. Ba taun 2023, Hammett enggau Metallica kaban sama raban iya James Hetfield ba renggat sama ke-23 dalam rintai Pemain Gitar Pemadu Manah Sepanjai Maya *[[Rolling Stone]]*. Ba taun 2009, Hammett ba penuduk lumur 15 dalam bup Joel McIver *The 100 Greatest Metal Guitarists*.

## Kereban sanding
James Hetfield

**James Alan Hetfield** (ada 3 Ogos 1963) nya pemuzik Amerika. Iya tuai vokalis, pemain gitar ritma, penumbuh begulai, sereta penulis lagu terubah raban heavy metal Metallica. Iya tebal agi dikelala enggau nyawa raspy sereta main rentak ti rumit, tang bisi maya mantaika pengawa gitar timbal enggau solo baikka nya live tauka ba studio. Hetfield saum numbuhka Metallica kena Oktober 1981 pengudah nyaut iklan ari pemain dram Lars Ulrich dalam surat berita Los Angeles *[[The Recycler]]*. Metallica menang sepuluh Anuherah Grammy sereta ngeluarka 11 album studio, tiga studio live, empat extended play, enggay 24 singlel. Hetfield suah dianggap nyadi siku ari pemain gitar rentak heavy metal ti pemadu manah sepanjai maya.

Ba taun 2009, Hetfield ba renggat Lum. 8 dalam bup Joel McIver *100 Pemain Gitar Metal Pemadu Manah* sereta dalam penuduk Lum. 24 aro Hit Parader dalam rintai sida *100 Vokalis Metal Pemadu Manah Sepanjai Maya*. Dalam undi Guitar World, Hetfield manggai penuduk 19 ungkup pemain gitar pemadu manah, pia mega diengkah ba penuduk ledua (beserimbai enggau tuai pemain gitar Kirk Hammett) dalam undi *100 Pemain Gitar Metal Pemadu Manah* ba magasin ke sama. *[[Rolling Stone]]* placed him along with bandmate Kirk Hammett as the 23rd greatest guitarist of all time.

## Kereban sanding
Lars Ulrich

**Lars Ulrich** (; ; ada 26 Disember 1963) nya pemuzik Denmark ti nyadi pemain dram enggau kaban pemungkal raban heavy metal Metallica. Beserimbai James Hetfield, Ulrich bisi kredit nulis lagu ba nyau deka semua lagu raban tu, lalu seduai iya aja ke agi tinggal nyadi kaban asal raban tu.

Ketegal iya anak pemain tenis Torben Ulrich sereta mega uchu pemain tenis Einer Ulrich, iya bemain tenis lebuh iya biak lalu mindah ngahai Los Angeles ba umur 16 deka belatih enggau profesional. Taja pia, ari ke bemain tenis, Ulrich berengkah main dram. Pengudah ngeluarka iklan ba *[[The Recycler]]*, Ulrich betemu enggau Hetfield lalu numbuhka Metallica. 

## Nota


## Kereban sanding
Robert Trujillo

**Roberto Agustín Miguel Santiago Samuel Trujillo Veracruz** (; ada 23 Oktober 1964) nya pemuzik Amerika ti udah nyadi pemain bass raban heavy metal Metallica kenyau taun 2003. Iya keterubah kali niki tebilang lebuh nyadi pemain bass raban crossover thrash Suicidal Tendencies ari taun 1989 ngagai 1995, seraya mega bekerejasama enggau tuai Suicidal Tendencies Mike Muir ungkup raban besai funk metal iya nya Infectious Grooves. Pengudah ningalka Suicidal Tendencies, iya merindang enggay Ozzy Osbourne, Jerry Cantrell, sereta raban heavy metal Black Label Society. lalu nyadi pemain bass ke pemadu lama gawa ba raban tu. Iya dipasukka ngagai Dewan Tebilang Rock enggau Roll nyadi kaban Metallica dalam taun 2009.

## Kereban sanding
Bup Pemansut

**Bup Pemansut** (dalam jaku ;  *Šəmōṯ*, 'Nama'; ) nya bup kedua dalam Bup Kudus. 

Bup tu sitak keterubah jerita Pemansut, jerita asal penatai bansa Israel, ke alai sida ningkalka diri ari nyadi ulun di Ejip nengah pengering Allah Taala, ke milih sida nyadi orang iya. Bansa Israel lalu bejalai enggau nabi Moses ngagai Bukit Sinai, ke alai Allah Taala meri sida Ukum Moses lalu tama ngagai sempekat enggau sida sereta purih sida. Allah Taala besemaya nyadika sida "bansa kudus, sereta perintah paderi" enggau syarat sida tetap ati. Iya meri sida adat enggau atur kena ngaga Tabernakel, ke alai iya deka datai ari serega lalu diau enggau sida lalu nguluka sida dalam perang kudus kena ngalahka Menua Kanaan. ("Menua ti Udah Disemaya"), ti bisi tadi, nitihka Bup Pemungkal, udah disemaya ngagai purih Abraham, apai bansa Israel.

Bup tu dikumbai udah dikarang Moses kediri, lalu penempa bup Pentateuch, nyengkaum Bup Pemansut, ditumbuhka ari abad kelima nyentuk ngagai abad keempat sebedau pengada Kristus. Pakar moden meda komposisi keterubah iya nyadi gawa ari penaban Babilonia (6th century BCE), bepelasarka sumber betulis enggau tradisyen lisan ke dulu agi, enggau pengawa ngubah kepenudi ba kandang maya pengudah penaban di Babilonia (kurun ke-5 SK). Pakar Bup Kudus Carol Meyers, dalam komen iya pasal Pemansut, nunjukka iya tau dikumbai bup ti pemadu beguna dalam Bup Kudus, laban iya mantaika fitur ti netapka identiti Israel—pengingat pasal pengidup ti udah ti ditanda enggau penusah sereta ngelarika diri, sempekat ti ngikat enggau Petara sida, ti milih Israel, enggau penumbuh pengidup komuniti ti nyukung iya. 

Pekara ti dipesetuju bala pakar kemaya hari tu iya nya, Pentateuch nadai meri penerang ti betul pasal asal penatai orang Israel, ti dipeda nganti nya nyadi siti entiti ba tanah tinggi tengah menua Kanaan ba ujung milenium kedua S.K. (urung maya pengeruntuh Ujung Jeman Engkeraju) ari adat asal bansa Kanaan.

## Kereban sanding
Jangkar

**Jangkar** tauka ***Palaquium dasyphyllum*** nya sebansa kayu Sapotaceae. Nama spesifik *dasyphyllum* mai reti 'daun bebulu tebal'.

## Penerang
Kayu jangkar ulih tumbuh manggai peninggi , enggau diameter batang nyentuk ngagai . Kulit kayu iya bechura burak chelum. Kayu tu ulih ngundan nyentuk ngagai 10 iti bungai. Buah iya betukuh segala, manggai diameter sepemanjai .

## Agih enggau habitat
Kayu jangkar endemik ba pulau Borneo. Endur iya diau tebal agi ba kampung dipterocarp atas altitud .

## Kereban sanding
Mambung

**Mambung** (nama botani:***Blumea balsamifera***) utai tumbuh bebungai ke baruh genus *[[Blumea]]* ari sebilik Asteraceae.

## Penerang
Dalam Filipina, ke alai utai tumbuh tu dikelala enggau nama **sambong**, mambung dikena dalam ubat herb tradisional ungkup renga.  Iya mega dikena ungkup bakal ti kena rampit, rampit alur enseput, sereta ungkup pedih perut dalam ubat tradisioanl Thai enggau China.

Genus *Blumea* ditemu di zon tropika enggau sub-tropika Asia, kelebih agi subbenua India enggau Asia Tenggara. *Blumea balsamifera* nya siti ari spesis dikena di Asia Tenggara. Sebansa rumput, utai tumbuh tu iya nya spesies ruderal ti suah tumbuh ba tanah ti dikachau ., sereta di madang.

## Kereban sanding
Pulau Hong Kong

**Pulau Hong Kong** nya sebengkah pulau ba bagi menua selatan Hong Kong. Pulau nya, asal iya sereta ba tanda jalai semina dikelala enggau nama "Hong Kong", ngundan penyampau tubuh sepemayuh 1,289,500 sereta penias mensia sepemayuh , naka taun 2023. Tu pulau kedua pemadu besai di Hong Kong, lalu pulau ke pemadu besai iya nya Pulau Lantau. Pulau Hong Kong Island numbuhka sebengkah ari tiga bengkah kandang menua di Hong Kong, dua ke bukai iya nya Kowloon sereta Kandang Menua Baru.

## Nota


## Kereban sanding
Hong Kong

**Hong Kong** nya kandang menua administrasyen spesyel di menua China. Bepalan ba tebing tasik selatan China ba selatan Shenzhen, kandang menua tu ngundan Pulau Hong Kong, Kowloon, enggau Kandang Menua Baru. Enggau pemayuh 7.5 juta iku mensia dalam pemesai kandang menua , Hong Kong nyadi pelilih menua keempat pemadu nias mensia di dunya.

Hong Kong ditumbuhka nyadi koloni Empayar British pengudah dinasti Qing meri Pulau Hong Kong dalam taun 1841–1842 laban udah alah Perang Opium Keterubah. Koloni tu ngerembai ngagai Semenanjung Kowloon ba taun 1860 lalu ngerembai agi lebuh United Kingdom bulih suwa 99 taun ba Kandang Menua Baru dalam taun 1898. Hong Kong dijajah Jipun ari taun 1941 nyentuk ngagai 1945 lebuh Perang Dunya II. Kandang menua tu dialih pengempu ari United Kingdom ngagai China ba taun 1997. Hong Kong ngetanka sistem perintah enggau ekonomi ti nyelai ari sistem ba tanah besai China baruh prinsip satu menua, dua sistem.

Asal iya kandang endur ti jarang diuan mensia iya nya kampung bumai enggau berikan, Hong Kong diatu nyadi sebengkah ari palan pekara wang enggau palan penyangkai kapal komersial ti pemadu besai reti di dunya. Hong Kong nyadi palan pekara wang global ketiga ba dunya di belakang Nengeri New York and London, pengeksport ke-9 pemadu besai, enggau pengimport ke-8 pemadu besai. Mata duit iya, dolar Hong Kong, nyadi mata duit ke-9 pemadu mayuh didagang di dunya. Endur penyampau bilionair kedua pemadu mayuh ari sebarang mengeri di dunya, Hong Kong ngembuan penyampau individu kedua pemadu mayuh ke ngembuan rega beresi ke ultra tinggi. Mengeri tu ngembuan siti ari penatai pemisi per kapita ke pemadu tinggi di dunya, taja pan enda sebaka penatai pemisi ke balat agi bisi ba entara peranak. Hong Kong nyadi mengeri ke pemadu mayuh begunan pengeramak langit di dunya, taja pan rumah iya seruran bisi peminta ke tinggi.

## Nota


## Kereban sanding
Mesenah

**Mesenah** tauka nama botani iya ***Samanea saman*** iya nya bansa pun kayu ti bebungai setengah daun dalam ruang bilik kachang pea, Fabaceae, diatu dalam clade Mimosoid lalu asal iya ari Amerika Tengah sereta Selatan. Kayu bansa tu suah diengkah dalam genus *[[Samanea]]*, ti ulih penulis bukai agi dipasukka dalam *Albizia*.

Agih iya ari Mexico lalu tunga selatan ngagai Peru sereta Brazil, tang utai tumbuh tu udah diberi kelala ngagai Asia Selatan sereta Tenggara, pia mega Pulau-pulau Pasifik, nyengkaum Hawaii.  

## Kereban sanding
Pemalar matematik

**Pemalar matematik** nya lumur ke alai nilai iya ditetapka enggau definisyen ti enda nyemetak, suah disebut ngena simbol spesyel (chunto iya, urup alfabet), tauka nengah nama matematik dikena ngemudahka ngena iya ba mayuh bengkah penanggul matematik. Pemalar mayuh ayan dalam bemacham bidang dalam matematik, lalu pemalar baka  enggau  bisi ayan dalam bemacham konteks baka geometri, teori lumur, statistik, sereta kalkulus.

Sekeda konstan nyadi sechara semula jadi nengah prinsip fundamental tauka sifat intrinsik, baka rasio between entara keliling enggau diameter tukuh segala (). Pemalar bukai lebih agi tebilang ketegal kebuah sejarah ari ke ketegal penteba matematik iya. Konstan ti lebih popular udah dipelajarka sepemanjai jeman lalu dikira ngagai mayuh endur desimal.

Semua pemalar matematik benama nya lumur bendar ulih didefinisyen, sereta mega lumur ke ulih dikira (enda nyengkaum Pemalar Chaitin).

## Kereban sanding
Bujar (matematik)

Dalam matematik, **bujar** tu tusun simbol nitihka kovensyen notasyen matematik besinteks nitihka konteks. Simbol ulih ngarika lumur, variabel, operasyen, sereta fungsyen. Simbol ke bukai nyengkaum tanda bacha sereta kurung, dikena dalam ngeraban ke alai nadai atur operasyen.

Bujar ti suah dibida ari *[[formula matematik|formula]]*: Bujar suah nandaka objek matematik, ke alai formula nya pemadah *pasal* objek matematik. Tu sebaka enggau jaku natural, ke alai frasa nama nunjukka objek, lalu selampur ayat nunjukka fakta. Ngambika chunto, kededua 8x-5 sereta 3 nya bujar, seraya pengenda sama 8x-5 \geq 3  tu fomula. Taja pia, formula suah dianggap ke ulih dibandih ngagai nilai Boolean *bendar* tauka *salah*. 

Bujar ulih *digiga nilai* tauka *dipemuntang* nengah chara nganti operasyen ke ayan dalam sida enggau asil sida. Ngambika chunto, bujar 8\times 2-5 ulih dipemuntang ngagai 16-5, lalu diberi nilai 11.

Bujar ulih dikena meri definisyen fungsyen, nengah chara ngambi variabel nyadi chakah, tauka input fungsyen nya, enggau ngagihka pemansut nyadi penilai bujar ti diasilka. Ngambika chunto, x\mapsto x^2+1 and f(x) = x^2 + 1  nerangka fungsi ti ngaitka ngagai tiap-tiap lumur kuasa dua iya ditambah enggau satu. Bujar ti nadai variabel suah dikumbai fungsyen pemalar. Suah iya, dua bujar dikumbai sama lebuh definisyen sida fungsyen ti sama. Penyemaka nya dikumbai "penyemaka semantik", ke alai, kededua bujar "mai reti pekara ke sama."

## Kereban sanding
Midsommar

***Midsommar*** nya filem seram rayat 2019 ditulis sereta diarahka Ari Aster. Dalam filem tu, Florence Pugh enggau Jack Reynor belakun nyadi pangan ari Amerika ti ditarit ngagai kult ti ganas ba menua pesisir Sweden. Pelakun sukung nyengkaum William Jackson Harper, Vilhelm Blomgren, Ellora Torchia, Archie Madekwe, enggau Will Poulter.

Sebuah pengawa ngasil begulai entara Amerika Serikat enggau Sweden, *Midsommar* keterubah iya dipeda ngagai Aster nyadi filem slasher ti lurus ti diatur ba raban kult Sweden. Seraya elemen konsep asal mengkang dalam produk kepenudi, filem ke udah tembu nya fokus ngagai kaul ti majak jai ti diiri enggau inspirasyen ari pechah ti mar diasaika Aster empu. Bunyi filem tu, ditengkebang pemuzik elektronik British Bobby Krlic, ngambi inspirasyen ari muzik rayat Nordik. Filem tu tebal agi digaga ba endur dalam kandang mengeri besai Budapest Hungari, ari bulan Julai ngagai Oktober 2018.

*Midsommar* udah dikeluarka sechara teater dalam Amerika Serikat ulih A24 kena 3 Julai 2019, lalu ba Sweden ulih Nordisk Film kena 10 Julai 2019. Filem tu bulih $48 juta lalu nerima timbal ti manah, enggau puji ketegal pengawa ngarah Aster enggau pengawa Pugh.

## Kereban sanding
Shenzhen

**Shenzhen**, (;  ; Jyutping: *sam1 zan3*; Romanisasyen Hong Kong: *Sham Chun*) nya mengeri tikas prefektur dalam provinsi Guangdong, China. Mengeri tu zon ekonomi spesyel, lalu bepalan ba tisi timur matung Sungai Gemala ba pantai tengah Guangdong, bekunsi garis entara menua enggau Hong Kong tunga selatan, Dongguan tunga utara, Huizhou tunga timur laut, sereta Makau tungat barat daya. Enggau penyampau tubuh 17.5 juta ba taun 2020, Shenzhen tu nengeri ketiga pemadu mayuh mensia nitihka penyampau tubuh di kandang mengeri nangkanka Shanghai enggau Beijing. Palan Penyangkai Kapal Shenzhen nya palan penyangkai kapal pemadu kisuk di serata dunya.

## Kereban sanding
Dolar Hong Kong

**Dolar Hong Kong** (, simbol: **HK$**; kod: **HKD**) nya mata duit rasmi Hong Kong. Tu ulih dibagi ngagai 100 sen. Kelia, iya mega dibagi ngagai 1000 mil. Piak Bekuasa Wang Hong Kong nya piak bekuasa wang Hong Kong enggau dolar Hong Kong.

Tiga bank komersial dilisin Piak Bekuasa Wang Hong Kong Monetary deka mansutka duit keretas deka dikena di serata Hong Kong. Bank-bank tu — HSBC, Bank of China, sereta Standard Chartered — mansutka desain duit keretas kediri empu dalam denominasyen HK$20, HK$50, HK$100, HK$150, HK$500, enggau HK$1000, lalu semua desain nyau deka sebaka enggau pangan diri enti denominasyen nya sama. Taja pia, duit keretas HK$10 sereta shiling dipansutka Perintah Hong Kong.

Kelimpah ari guna di Hong Kong, dolar Hong Kong mega dikena di kandang menua besepiak iya nya Makau. Mata duit 1 dolar Hong Kong ditambat ngagau 1.03 Pataca Makau, lalu diterima enggau chara umum ba par tauka MOP 1.00 ungkup pengawa meli renchit.

## Kereban sanding
Disember

**Disember** nya bulan ke-12 sereta bulan kepenudi dalam kalenda Julius enggau Gregorius. Pemanjai bulan tu iya nya 31 hari. 

Nama Disember tumbuh ari leka jaku Latin *decem* (mai reti 10) asal iya bulan ke-10 taun dalam taun kalenda Romulus , ti asal iya berengkah ba bulan Mach. Hari musin chelap pengudah bulan Disember enda disengkaum nyadi sebagi ari sebarang bulan. Udah nya, bulan Januari enggau Februari digaga ari timpuh ke nadai bulan lalu ditambah enggau pun kalendar, tang bulan Disember mengkang ngetanka nama iya.

Disember tu bulan keterubah musin chelap dalam Hemisfer Utara sereta bulan keterubah musin angat dalam Hemispfer Selatan.

Dalam Rom Kelia, nyadi siti ari empat iti Agonalia, hari tu deka meri basa ngagai Sol Indiges diintu dalam 11 Disember, pia mega Septimontium. Dies natalis (hari pengada) diintu ba rumah sembiang Tellus kena 13 Disember, Consualia diintu kena 15 Disember, Saturnalia diintu kena 17-23 Disember, Opiconsivia diintu kena 19 Disember, Divalia diintu kena 19 Disember, Larentalia diintu kena 23 Disember, lalu dies natalis Sol Invictus diintu kena 25 Disember. Hari-hari bulan tu enda setipak enggau kalenda Gregorius moden.

## Kereban sanding
Kalenda Julius

**Kalenda Julius** nya kalenda mata panas sepemanjai 365 hari ninting taun enggau penambah hari kejuk tiap empat taun (nadai pengelimpah). Kalenda Julius mengkang dikena nyadi kalenda pengarap dalam sekeda Gerija Ortodoks Timur sereta Ortodoks Oriental pia mega bansa Amazigh (mega dikelala enggau nama Berber). Ungkup kira jampat, entara taun 1901 enggau 2099 hari bulan Gregorius ti jauh suah agi sama enggau haribulan Julius ditambah 13 hari.

Kalendar Julius diperambu (lalu ngambi nama ari) Julius Caesar dalam taun 46&nbsp;SK, nyadi ubah dalam kalenda Rom keterubah, ke tebal agi lunisolar. Iya berengkah dikena kena , nengah perintah iya. Kalenda Caesar nyadi kalendar ke pemadu dikena ba Empayar Rom lalu udah nya ba tebal agi dunya Barat pengelama lebih ari 1,600 taun, nyentuk ngagai taun 1582 lebuh Paus Gregory XIII mantaika kalendar ke udah diubah baru. Orang Rom kelia selalu iya netapka taun ngena nama konsul ti merintah; sistem lumur taun *[[Anno Domini]]* enda diperambu nyentuk ngagai taun 525, lalu nyadi ngerembai di Eropah ba kurun kelapan.

Kalenda Julius bisi dua bansa taun: taun normal sepengelama 365 days lalu taun kejuk sepengelama 366 hari. Sida nitihka singkang ti mudah iya nya tiga taun normal enggau setaun kejuk, meri pukul rata taun ti pengelama 365.25 hari. Nya lebih ari nilai taun solar ke bendar kira-kira 365.2419 hari (rega ke diatu, ke bebida), reti nya kalenda Julian bulih lebih sehari tiap 129 taun. Dalam jaku bukai, kalenda Julius bulih 3.1 hari tiap 400 taun. 

Reformasyen kalendar Gregorius ngubah atur Julian enggau chara ngemunaska hari kejuk sekali-sekala, dikena ngurangka pengelama pukul rata taun kalendar ari 365.25 hari ngagai 365.2425 hari lalu enggau nya ngurangka enggau dramatik pelayap kalenda Julian ngelaban taun solar: kalendar Gregorius bulih penguntung semina 0.1 hari dalam timpuh 400 taun. Ungkup sebarang pekara ke nyadi dalam timpuh taun ari taun 1901 nyentuk ngagai taun 2099, haribulan iya nitihka kalendar Julius iya nya 13 hari tinggal ari haribulan Gregorius ke setipak enggau iya (chunto 1 Januari dalam kalenda Julius labuh ba 14 Januari Gregorius). Mayuh menua Katolik ngena kalenda baru nya jampat; menua Protestan ngena kalenda baru nya laun dalam timpuh dua kurun ti nangkanka nya tauka lebih; tebal agi menua Ortodoks ngetanka kalendar Julius ke tuju pengarap tang ngena kalendar Gregorius nyadika kalenda sivil sida ba pun abad kedua puluh.

## Kereban sanding
Tanah besai China

"**Tanah besai China**" nya leka jaku geopolitik ditukuka nyadi kandang menua ti dipegai terus Republik Rayat China (RRC) pengudah Perang Sivil China. Kelimpah ari tanah besai geografi, reti geopolitik leka jaku tu nyengkaum pulau-pulau baka Hainan, Chongming, enggau Zhoushan.

Nitihka konvensyen, kandang endur ke dibungkur leka jaku nya enda nyengkaum:
* Kandang endur administrasyen spesyel China, ti dianggap nyadi subbagi menua, tang ngetanka sistem administrasyen, akim enggau ekonomi ti nyelai ari ti ba tanah besai:
** Hong Kong, kelia koloni British
** Makau, kelia koloni Portugis
* Taiwan, beserimbai enggau Penghu, Kinmen, Matsu sereta pulau mit ke bukai,dikelala enggau nama Kandang Menua Taiwan, ke alai udah nyadi palan kandang menua besai perintah Taiwan (ROC) kenyau ari taun 1950. Republik China agi ngumbai "Kandang Menua Tanah Besai" nyadi kandang menua ke ditetapka konstitusyen iya.

Ba Taiwan, leka jaku tu suah dikena madahka semua kandang menua ke dipegai Republik Rayat China. Leka jaku tu mayuh dikena di Hong Kong, Macau, enggau Taiwan sereta mega ba renggat entarabansa, nyengkaum mayuh komuniti enggau diaspora China Menua Tasik. 

## Nota


## Kereban sanding
Shanghai

**Shanghai** iya nya sebuah kandang mengeri ti dipegai terus sereta kandang mengeri ti pemadu mayuh mensia di China. Penyampau tubuh di kandang mengeri tu manggai 29,558,908 naka taun 2025. Mengeri tu bepalan ba garis pantai China ba nanga selatan Sungai Yangtze, enggau Sungai Huangpu ke magi dua mengeri tu. Shanghai nyadi palan global ungkup pekara wang, dagang enggau ekonomi, pansik, sains enggau teknologi, pengawa ngaga, perengka pengangkut, dagang temuai, enggau budaya. Palan Penyangkai Kapal Shanghai nyadi palan penyangkai kapal kontena ke pemadu kiruh di dunya. Naka taun 2022, kandang metropolitan Shanghai Besai dipelabaka ulih ngasilka produk kasar mengeri besai (nominal) semak 13 trilion RMB ($1.9 trilion).

## Kereban sanding
3 Januari

**3 Januari** nya hari ketiga taun kalenda dalam Kalenda Gregorius; 362 hari agi nyentuk pengujung taun (363 dalam taun kejuk).

## Pengada

* 1926 - Mohamed Yaacob, Kepala Menteri Kelantan ke-16
* 1928 - Abdul Rahman Ya'kub, Kepala Menteri Sarawak ke-3
* 1969 - Michael Schumacher, pelumba F1 Jereman
* 1995 - Jisoo, penanyi enggau pelakun Korea Selatan

## Hari besai
* Hari pengerami Kristian:
**Daniel ari Padua
**Genevieve
**Nama Tuchi Jesus
**Kuriakose Elias Chavara (Gerija Katolik Siria-Malabar)
**Paus Anterus
**3 Januari (liturgi Ortodoks Timur)
*Pengerami Tamaseseri (Endur Sembiang Hakozaki, Fukuoka, Jipun)
* Hari kesepuluh Dua Belas Hari Krismas (Kristian Barat)

## Kereban sanding
4 Januari

**4 Januari** nya hari keempat taun kalenda dalam Kalenda Gregorius; 361 hari agi nyentuk pengujung taun (362 dalam taun kejuk).

## Pemati
* 2006 - Maktoum bin Rashid Al Maktoum, Menteri Besai Emiriah Arab Beserakup keterubah enggau ke-3

## Hari Besai
* Hari pengerami Kristian:
** Angela ari Foligno
** Elizabeth Ann Seton
** Ferréol ari Uzès
** Mavilus
** Pharaildis of Ghent
** Rigobert
** 4 Januari (liturgi Ortodoks Timur)
* Hari kesebelas dalam Dua Belas Hari Krismas. (Kristian Barat)
* Hari Meredeka (Myanmar), ngerami meredeka Myanmar ari United Kingdom ba taun 1948.
* Hari Penekan Martir Kolonial (Angola)
* Hari Martir (Republik Demokratik Kongo)
* Hari Ogoni (Gerak Pengidup Diri Orang Ogoni)
*Randau Tokyo Dome: Pengawa Wrestle Kingdom ninting taun New Japan Pro-Wrestling
* Hari Braille Sedunya

## Kereban sanding